Gravearbejde på Hirtshals Havn resulterede i brud på gasledning.

En gummiged kom tirsdag formiddag uforvarende til at ødelægge en gasledning på Hirtshals Havn. Alarmen indløb klokken 10.04 og politi og beredskab kom frem til stedet, der er på spidsen af containerkajen i Hirtshals. Selvom en frisk vind spredte gassen, så ingen personer blev generet af den brændbare gas, spærrede politiet området af og det efterfølgende arbejde bestod i at lukke ned for gastilførslen og få ledningen repareret.